Проект!

ПРАВИЛНИК

за отпускане на еднократна финансова помощ за насърчаване на  
раждаемостта и подпомагане на отглеждането на деца на територията на

община Кюстендил

Раздел I

ОБЩИ ПОЛОЖЕНИЯ

чл. 1. Този правилник урежда реда и начина за предоставяне на средства от общинския бюджет, във вид на еднократна безвъзмездна финансова помощ, при раждане или осиновяване на деца от жители на община Кюстендил, както и критериите, на които последните трябва да отговарят.

чл. 2. (1) Право да получават еднократна финансова помощ имат родители на новородено или осиновители, които към момента на кандидатстване за това, при наличието на следните обстоятелства:

1. Имат постоянен и настоящ адрес на територията на община Кюстендил, като единият родител има такъв адрес повече от 3 години от рождената дата на детето или от датата на акта на осиновяването му, а другият поне към момента на подаване на документите.
2. Трудово или служебно правоотношение и на двамата родители или родителите да са самоосигуряващи се, като не се счита за пречка ползването на законоостановен отпуск, поради бременност и раждане. В случай, че някой от родителите е безработен е необходимо да има постоянна регистрация като такъв към Дирекция "Бюро по труда" и да не е отказвал работа, която му е предлагана от същото или да не е освобождаван от такава работа, поради дисциплинарно нарушение.

чл. 3. Право да кандидатстват за получаване на финансова помощ по този Правилник, имат само родители, притежаващи диплома поне за завършено средно образование.

чл. 4. (1) Еднократните помощи се осигуряват ежегодно със средства от общинския бюджет и се отпускат диференцирано, според поредността на децата, родени/осиновени от майката, както и съобразно степента на образование на родителите.

1. Ако към момента на датата на кандидатстване за еднократна помощ, майката има деца, оставени за отглеждане в „специализирана институция за деца” или друг модел за развитие на заместваща семейна грижа, тяхната поредност не се взима предвид.

чл. 5. Правото на получаване на еднократна помощ се придобива от датата на раждане на детето или от датата на акта на осиновяването му и може да се поиска в срок от 90 дни.

чл. 6. Еднократна финансова помощ не се изплаща в случаите, когато към момента на подаване на искането:

1. Детето е оставено за отглеждане в „специализирана институция за деца” или друг модел за развитие на заместваща семейна грижа.
2. Някой от родителите има прекъснати здравноосигурителни права.
3. Някой от родителите има изискуеми задължения към община Кюстендил.

Раздел II

РЕД И УСЛОВИЯ ЗА ОТПУСКАНЕ НА ЕДНОКРАТНА ФИНАНСОВА ПОМОЩ

чл. 7. (1) Еднократна финансова помощ при раждане на живо дете се отпуска, въз основа на подадено заявление-декларация по образец (Приложение А) и само при покриване на всички изброени в настоящия Правилник критерии.

1. Сумата, изплащана по ал. 1, е в зависимост от степента на образование на родителите, като нейният размер расте правопропорционално със степента на образованието им и поредността на детето.
2. Заявлението-декларация трябва да бъде подписано и от двамата родители на детето, освен в случаите, в които в акта за раждане/осиновяване на детето не е вписан втори родител.
3. Заявлението-декларация се подава от един от родителите или от упълномощено лице в деловодството на община Кюстендил. Към него се прилагат следните документи:
4. Личните карти на родителите (за справка);
5. Копие от дипломите за завършено образование на родителите;
6. Копие от влязло в сила решение на съда за упражняване на родителските права от единия от родителите (при развод);
7. Копие от влязло в сила решение на съда за допускане на пълно осиновяване (при осиновено дете);
8. Служебна бележка, издадена от личния лекар на детето, за всички извършени задължителни имунизации и профилактични прегледи, съобразно възрастта и здравословното състояние на детето;
9. Номер на банкова сметка с титуляр единия от родителите, посочена в заявлението-декларация, по която да бъде преведена еднократната финансова помощ.
10. Документите по ал. 4, т. 1, 2, 3, 4, се представят и в оригинал при подаването на копията им, с цел проверка на достоверността им.

чл. 8. (1) Определено със заповед на кмета длъжностно лице от Общинската администрация разглежда и преценява редовността на документите, в седемдневен срок от подаването им.

1. Подадените заявления-декларации се вписват от длъжностното лице, с входящ номер и инициали на родителите, в публичен електронен регистър за отпускане на еднократна парична помощ за новородено или осиновено дете, който се публикува на интернет страницата на община Кюстендил.
2. Длъжностното лице разглежда подадените заявления-декларации и приложените документи към тях и излиза с мотивирано писмено становище за отпускане или отказ за отпускане на еднократна парична помощ.
3. Когато към подаденото заявление-декларация липсват някои от изискуемите документи, съгласно чл. 7, ал. 4 от този Правилник, заявителя се уведомява за това писмено с препоръчано писмо на посочения от него адрес в декларацията-заявление. В случай, че в двуседмичен срок от получаване на уведомлението заявителят не приложи липсващите документи, длъжностното лице се произнася с мотивирано писмено становище за отказ за отпускане на еднократна парична помощ.
4. Длъжностното лице извършва служебна проверка, резултатите от която отразява в протокол, за:
5. наличие на пречки за отпускане на помощта, съгласно чл. 6;
6. удостоверение за раждане на детето, за което се иска помощта;
7. наличието на постоянен и настоящ адрес на родителите или осиновителите и съответствието на срока с изискванията за постоянен и настоящ адрес съгласно чл. 2;
8. поредността на родените от майката деца;
9. наличието или липсата на изискуеми задължения на родителите към община Кюстендил, към момента на подаване на заявлението-декларация;
10. здравноосигурителния статус на родителите към момента на подаване на заявлението-декларация.
11. На основание становището на длъжностното лице, в седемдневен срок от изготвянето му, кметът на общината, или упълномощено от него лице, издава заповед за отпускане на еднократна финансова помощ за всяко подадено заявление-декларация поотделно.

чл. 9. (1) Заповедта на кмета, или упълномощеното от него лице, се вписва в публичния електронен регистър за отпускане на еднократна парична помощ за новородено или осиновено дете.

(2) Длъжностното лице нарежда, в седемдневен срок от заповедта на кмета, да се извърши банков превод по посочената в заявлението-декларация банкова сметка, като в основанието посочва № на заповедта за отпускане на еднократната помощ.

Раздел III

РАЗМЕР И ИЗПЛАЩАНЕ НА ЕДНОКРАТНАТА ФИНАНСОВА ПОМОЩ

чл. 10. Еднократната финансова помощ се изплаща от община Кюстендил на родителите/осиновителите, за всяко новородено/осиновено първо, второ и трето дете.

чл. 11. (1) Размерът на еднократната помощ, при спазване на изискванията и предписанията на чл.7, за всяко новородено или осиновено дете, е както следва:

1. За първо дете при родители с еднаква степен на образование:
2. родители със средно образование - сума в размер на 200 лв.;
3. родители с образователно-квалификационна степен "бакалавър" " - сума в размер на 350 лв.;
4. родители с образователно-квалификационна степен "магистър" - сума в размер на 500 лв.;
5. родители с образователна и научна степен „доктор“ - сума в размер на 700 лв.;
6. За второ дете при родители с еднаква степен на образование:
7. родители със средно образование - сума в размер на 500 лв.;
8. родители с образователно-квалификационна степен "бакалавър" - сума в размер на 700 лв.;
9. родители с образователно-квалификационна степен

"магистър" - сума в размер на 900 лв.;

4. родители с образователна и научна степен „доктор“ - сума в размер на 1 100 лв.;

1. За трето дете при родители с еднаква степен на образование:

1. родители със средно образование - сума в размер на 1 200 лв.;

2. родители с образователно-квалификационна степен "бакалавър" - сума в размер на 1450 лв.;

3. родители с образователно-квалификационна степен "магистър" - сума в размер на 1 700 лв.;

4. родители с образователна и научна степен „доктор“ - сума в размер на 2 000 лв.;

1. При раждане на близнаци, еднократната финансова помощ се изплаща за всяко дете близнак, като сумата се определя, съобразно броя на предходно родените деца от майката на новородените.
2. При родители с различна степен на образование, еднократната помощ се изчислява като се зачита по-благоприятното обстоятелство за помощта, отпускана за степента на образование на всеки един от родителите.

чл.12. Еднократната помощ се изплаща безкасово по банков път по съответната сметка на получаващия помощта.

чл.13. (1) Помощи, изплатени в нарушение на този Правилник, подлежат на връщане със законната лихва. Те се събират по реда за събиране на държавни вземания.

(2) Родител/и, получил/и помощ по този Правилник, които след получаването на помощта са оставили детето, за което е получена помощта, за отглеждане в специализирана институция за отглеждане на деца, връщат помощта със законната лихва.

Раздел IV

КОНТРОЛ И РЕД ЗА ОБЖАЛВАНЕ

чл. 14. Контролът по изпълнение на този Правилник се осъществява от кмета на община Кюстендил и/или от длъжностни лица, определени с негова заповед.

чл. 15. (1) Получените откази за отпускане на еднократна финансова помощ, могат да се обжалват в двуседмичен срок от обявяването им в електронния регистър, пред комисия в тричленен състав, назначена от кмета на общината или от длъжностно лице по чл. 14.

1. На основание решение на Комисията и мотивирано становище, в седемдневен срок кметът на общината издава Заповед за отпускане или потвърждаване на отказа за еднократна финансова помощ.
2. Решенията на комисията не подлежат на обжалване.

Чл. 16. Ежегодно длъжностни лица, определени със заповед на кмета на общината, извършват проверка за обстоятелства по чл. 13, ал. 2.

Раздел V

ДОПЪЛНИТЕЛНИ РАЗПОРЕДБИ

§1. По смисъла на тази Правилник:

1. „Специализирана институция “ са заведенията, в които на децата се осигуряват жилище, храна и облекло за сметка на държавния и общинските бюджети, без да се заплаща такса.
2. Под „осиновено дете” се има предвид дете, осиновено при условията на пълно осиновяване, предвидени в СК.